સોમવારે મહેસાણ તાલુકા મંડળના પ્રમુખ અશ્વિન ચૌધરી સહિત તાલુકાના તલાટીઓ તા.પં.ના હોલમાં એકઠા થયા હતા અને ગ્રામ પંચાયતનું રેકર્ડ પડ્યું હોય તે તિજોરીની ચાવીઓ તેમજ વિવિધ સિક્કા મંડળમાં જમા કરાવ્યા હતા. જિલ્લાભરના તલાટીઓએ પોતપોતાના તાલુકામાં બેઠક યોજી આ પ્રમાણેનો કાર્યક્રમ આપ્યો હતો. જેના કારણે ગ્રામ પંચાયતોની કામગીરી ઠપ થઈ ગઈ છે. ગ્રા.પં.ના કોમ્પ્યુટર ઓપરેટરો (વીસીઈ) પણ ટેકો જાહેર કરી મોડેમ રાખી હડતાળમાં જોડાયા છે. હાલમાં ચાલી રહેલી ગ્રામસભાઓ, એકતાયાત્રા અને સેવાસેતુ જેવા સરકારી કાર્યક્રમોમાં પણ તલાટી કમ મંત્રીઓ હાજર ના રહેતાં તેમના સ્થાને કામગીરી સંભાળી લેવા રેવન્યુ તલાટીઓને કલેક્ટર દ્વારા આદેશ કરાયો છે.